12/11/2009 | Administración LocalMunicipal
Dodro
Anuncio aprobación definitiva do Regulamento do funcionamento do campo de fútbol municipal de Chenlo

ANUNCIO Aprobada definitivamente o regulamento do funcionamento do campo de fútbol municipal de Chenlo, publícase o texto íntegro destas en anexo a este anuncio. Contra este acto unicamente poderá interpoñerse directamente recurso contencioso-administrativo, na forma e prazos que establecen as normas da devandita xurisdición, de acordo co previsto polo artigo 19 do Texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo. Dodro, 3 de novembro de 2009 O alcalde Arturo Díaz Díaz 1. Ámbito de aplicación: O presente regulamento será de aplicación ao campo de fútbol de Chenlo, de titularidade municipal e situado en Tarrío, Laíño s/n.2. O Campo de fútbol de Chenlo é un ben de dominio público destinado ao servizo público.3. O aforo máximo do campo de fútbol de Chenlo é de 300 persoas.4. O acceso ás instalacións supón a aceptación das normas contidas neste regulamento.5. Acceso ás instalacións - O campo municipal de Chenlo é de acceso libre para todos os cidadáns, sen outras limitacións que as establecidas na Lei ou neste Regulamento, as propias do uso ao que están destinadas e o pagamento das taxas en vigor para a actividade da que se trate. - Para acceder ao uso, utilización e disfrute do campo de fútbol municipal existen as seguintes vías: * A Concellería de Deportes permitirá o acceso á instalación deportiva dentro dun horario específico e con suxeición ao réxime de regulación da presente norma a quen o solicite. * A Concellería de Deportes poderá realizar determinados convenios específicos con diferentes Asociacións e Clubs Deportivos inscritos no rexistro municipal, e que poderán incluír reducción de taxas, nos casos nos que a Concellería de Deportes o estime oportuno.6. As diferentes taxas e/ou prezos públicos serán establecidos na correspondente Ordenanza Fiscal.7. Os horarios de apertura e peche, aprobados pola Concellería de Deportes de Dodro, estarán expostos nun lugar visible da instalación para información de todos os usuarios, procurándose a maior amplitude horaria de xeito que permita a máxima rendibilidade deportiva e social.8. Normativa xeral “Campo de fútbol de Chenlo” -O Concello de Dodro instará aos usuarios a que sigan as indicacións dos empregados e respecten as instalacións, mobiliario e materiais, solicitando que velen pola limpeza do recinto, depositando todos os papeis, bolsas, residuos e desperdicios nas papeleiras e cubos instalados para tal efecto. -Serán actividades preferentes as organizadas polo Concello de Dodro. -A instalación deportiva poderá ser utilizada por cantas asociacións, clubs, grupos ou persoas físicas o desexen, con autorización municipal dos responsables da Concellería de Deportes do Concello de Dodro. -Aquela actividade deportiva que non estea organizada polo Concello de Dodro, e que queira realizarse no campo de fútbol de Chenlo, terá que solicitarse por escrito á Concellería de Deportes. -Cando a solicitude de utilización das instalacións para adestramentos e/ou competicións, se refira a unha tempada deportiva ou curso escolar, solicitarase mediante un escrito dirixido á Concellería de Deportes dentro do prazo establecido para tal efecto. -No caso de que non se poida usar a instalación (tendo concedido o permiso, máis por mor de inclemencias climatolóxicas ou por outras causas non se poidan usar as instalacións) poderá solicitarse un novo uso sen cargo algún, dentro dos tres días hábiles seguintes, e poderase realizar sempre que a instalación estea dispoñible para tal fin. No caso de non solicitar este cambio no tempo establecido, o usuario decaerá no seu dereito. -A utilización das instalacións e a realización de actividades autorizadas supeditarase á realización de eventos, deportivos ou non, organizados polo Concello de Dodro, e isto non pode ser orixe de reclamación cando, pola dita circunstancia, deba suspenderse a actividade ou modificarse o seu horario previsto. -Non existe servizo de gardarroupa ou de garda de calquera tipo de obxectos. En ningún dos casos responderase dos obxectos depositados nos vestiarios ou noutras dependecias do campo de fútbol de Chenlo. a. O paso de animais ás instalacións. b. A non utilización das entradas e accesos propios e específicos da instalación. c. O acceso de calquera tipo de vehículo. d. A posesión ou tenencia de botellas ou outros obxectos de vidro, a excepción das zonas habilitadas para iso. e. Permanecer calquera persoa na superficie da pista de calquera dos espazos deportivos, cando non sexa el mesmo quen estea realizando a actividade. f. Fumar en toda a instalación, a excepción da zona habilitada para iso. g. Comer produtos con casca en toda a instalación. h. Botar ao chan ou abandonar calquera tipo de desperdicio nas instalacións. i. Aquelas accións ou actividades que perturben ou molesten a tranquilidade e comodidade do resto dos usuarios ( xogos violentos, usar aparatos musicais, etc). a. Utilizar as instalacións de forma que non se impida ou dificulte o seu uso aos demais usuarios. b. Coidar o material que se pode prestar para a práctica deportiva. c. Seguir condutas respectuosas coa hixiene, limpeza e mantemento das instalacións. d. Exercer a custodia dos menores aos que se acompaña, vixiándoos para que utilicen a instalación sen ningún risco e respecten as normas de cumprimento obrigatorio. e. Uso de indumentaria deportiva adecuada á modalidade que se estea realizando. f. Facer uso das papeleiras. Usar e disfrutar das instalacións, de acordo coas normas de uso establecidas e previo pago da taxa/prezo público vixente. Formular as suxestións que considere oportunas para a mellora da xestión da instalación deportiva municipal, así como as reclamacións que estime en relación co funcionamento destas.9. Xestión dos espazos e horarios. -O campo de fútbol de Chenlo permanecerá aberto, con carácter xeral, todo o ano; salvo que o Concello de Dodro decida se se pecha debido á baixa utilización da instalación. -Os días e horarios de adestramento e de partidos marcaranse dende a Concellería de Deportes, tras estudar as solicitudes efectuadas polos diferentes equipos. -Se dous equipos solicitan o mesmo horario para adestramentos, a Concellería de Deportes poderá decidir que ambos os dous compartan a instalación nese horario. -Se dous equipos solicitan o mesmo horario para partidos, a Concellería de Deportes decidirá cal dos dous mantén o horario solicitado e cal ten que cambialo. -Por causas debidamente xustificadas, a Concellería de Deportes poderá suspender ou modificar os horarios, tanto de partidos como de adestramentos, sen dereito a ningunha indemnización. -O equipo que actúe como local, en calquera encontro, recibirá as chaves dos vestiarios, sendo, dende o momento de retiralas, o responsable delas, así como do que aconteza neles, incluíndo os desperfectos que nese período se poidan ocasionar. Isto é aplicable a calquera equipo que realice un adestramento. -Xogarase exclusivamente no campo, non podendo utilizarse balóns e outros materiais deportivos noutras dependencias. -Só as persoas que vaian realizar unha actividade deportiva poderán acceder aos vestiarios; os acompañantes e espectadores dirixiranse ás gradas ou á cantina.10. Responsabilidades Cando a instalación sexa utilizada por asociacións, colectivos, entidades, agrupacións ou similares dotadas de personalidade xurídica propia e diferenciada dos seus membros, asumirán, a través dos seus representantes legais, a responsabilidade fronte ao Concello polos danos e prexuízos que se produzan nas instalacións, mobiliario, etc. como consecuencia do evento, ben sexan imputables á organización, público, deportistas e/ou demáis participantes, todo iso sen prexuízo de repercutir contra as persoas concretas que os causaran. No caso de que a utilización das instalacións se leve a cabo por colectivos sen personalidade xurídica, todos os integrantes responderán solidariamente fronte ao Concello polos danos e prexuízos que se preduzan na instalación, mobiliario, etc. como consecuencia do evento, ben sexan imputables á organización, público, deportistas e/ou demáis participantes, todo isto sen prexuízo de repercutir contra a/as persoa/s concreta/s que o produciran. Por razón da actividade ou das circunstancias concorrentes, a Concellería de Deportes poderá condicionar a autorización da utilización privativa da instalación á adopción de medidas de control e seguridade, así como ao depósito dunha fianza ou á subscrición dunha póliza de seguro de danos e responsabilidade civil, ou sinxelamente denegala. En calquera caso, cando se trate de competicións nas que participe un equipo local e outro foráneo, o primeiro responderá directamente fronte ao Concello polos danos e prexuízos que se produzan nas instalacións, mobiliario, etc. como consecuencia do evento, ben sexan imputables á organización, público, deportistas e/ou demáis participantes, todo sen prexuízo de repercutir contra a/as persoas concreta/s que os produciran. De conformidade co disposto no artigo 1903 do Código Civil, os pais e titores son responsables dos danos e prexuízos ocasionados polos fillos que se encontren baixo a súa garda ou os menores ou incapacitados que estean baixo a súa custodia.11. Infraccións Calquera persoa poderá denunciar as infraccións do presente regulamento ante os responsables municipais. Consideraranse infraccións administrativas en relación co contido do presente regulamento as accións ou omisións que contraveñan o establecido neste. As infraccións clasifícanse en leves, graves e moi graves conforme se determina de seguido: Considéranse infraccións leves: a) O uso indebido do material ou das instalación, así como o mobiliario urbano e dos elementos vexetais e ornamentais. b) A falta de respecto e a desconsideración leve cara os responsables municipais, monitores e demais usuarios. c) O abuso no consumo de auga e/ou enerxía. d) As faltas de escasa entidade das normas contidas no presente regulamento. Considéranse infraccións graves: a) A rotura e/ou deterioro do material e/ou da instalación, así como o mobiliario urbano e elementos vexetais e ornamentais. b) A falta de respecto e a desconsideración grave cara os responsables municipais, monitores e demais usuarios. c) As contravencións máis relevantes das normas contidas no presente regulamento. d) A reiteración de faltas leves. Considerarase reiteración a comisión dunha terceira infracción ao longo dunha tempada. Considéranse infraccións moi graves: a) Os actos vandálicos realizados sobre o material e/ou as instalación. A provocación de altercados da orde pública. b) Impedir pola forza aos demáis usuarios o uso dos materiais e/ou da instalación. c) Os actos ou omisións susceptibles de reproche penal ( furto, lesións, danos patrimoniais, etc.) d) A reiteración de faltas graves. Considerarase reiteración a comisión dunha terceira infracción ao longo dunha tempada. En calquera caso, os responsables municipais, sen máis trámite poderán expulsar da instalación aos implicados na comisión dunha infracción, admitíndose tamén a expulsión para evitar a comisión de infraccións.12. Sancións Serán sancionadas cantas infraccións se cometan, dentro dos límites previstos no artigo 141 da Lei 7/1985, do 2 de abril, reguladora das bases de réxime local. Sen prexuízo de esixir, cando proceda, a responsabilidade civil ou penal, as infraccións tipificadas no presente Regulamento, previa tramitación do correspondente expediente con audiencia do interesado, poderán ser sancionadas da seguinte forma: a) Faltas leves: Amonestación verbal e privación dos dereitos do usuario durante quince días. b) Faltas graves: Privación dos dereitos de usuario durante tres meses. c) Faltas moi graves: Privación dos dereitos do usuario por un periodo mínimo de tres meses ou a baixa definitiva, sen posibilidade de volver a darse de alta até pasados cinco anos dende a resolución do expediente sancionador. As sancións graduaranse tendo en conta a gravidade do dano causado, a intencionalidade, a reincidencia, a alarma social provocada, sendo de aplicación os principios que informan o procedemento administrativo sancionador. Na tramitación do expediente sancionador poderanse impoñer, con carácter cautelar, privacións dos dereitos do usuario por un período que non supere a terceira parte da sanción prevista para cada unha das infraccións. De calquera xeito, os danos causados no material e/ou instalación deberán resarcirse adecuadamente e unha vez valorados pola Concellería de Deportes, o usuario non poderá acceder á instalación até que abone ou consigne o seu importe.13. Accións civís e penais Con independencia do réxime disciplinario exposto, o Concello poderá exercer accións civís e penais ante a xurisdicción competente. As responsabilidades e sancións sustanciaranse e executaranse por vía administrativa, de acordo coa lexislación reguladora do procedemento administrativo común. As sancións serán independentes da obriga de reparar o dano causado e de restituír o que se usurpara, así como doutras responsabilidades nas que se incorrese.14. Entrada en vigor O presente Regulamento entrará en vigor aos 15 días da súa completa publicación no BOP da Coruña.